[{"text_idx": "#000007", "text": "La pandemio de KOVIM-19 grave trafis la vundeblajn, dependajn de turismo ekonomiojn de Karibio. Lau\u0306 kelkaj prognozoj la regiono bezonos longan tempon por restarig\u0302i pro la perdo de vizitantoj. Malgrau\u0306 pluaj klopodoj allogi turistojn por la komencig\u0302anta vintra sezono, la nombro de novaj KOVIM-infektig\u0302oj kaj mortoj en kelkaj insuloj plu kreskas kaj la situacio en la komerca sektoro estas karakterizata je granda malcerteco."}, {"text_idx": "#000008", "text": "Aperas la tiel nomata \u201cora pasporto\u201d \u2014 konata kiel Civitaneco per Investado (CPI) \u2014 kiu proponas al ric\u0302aj vizitantoj la eblecon vojag\u0302i libere al 149 landoj. En la tempo kiam vizaj kaj kronvirusaj limigoj ig\u0302as c\u0302iam pli rigoraj, dua civitaneco aspektas kiel rekomendinda opcio; asekurilo en tempo de malcerteco. Lau\u0306 unu civitaneca peranto, komerco kreskas eksplode: petoj pri dua pasporto kreskis je 42% ekde la lasta jaro."}]